OpenLLM-France/wikimedia huggingface dataset:
# Caucus

Als Estats Units s'entén per caucus el sistema de triar delegats a dos estats de la Unió (Iowa i Nevada), l'etapa preliminar en què cada partit decideix qui rebrà la nominació del seu partit a la presidència.
Cada partit polític reuneix a la gent que dona suport als diferents candidats de cada partit oficial. En aquesta reunió, el nombre de delegats s'assigna depenent de la quantitat de gent que hi ha en el districte electoral; hi ha una fórmula matemàtica que determina el nombre de vots que cal assolir en el caucus, els delegats són triats per representació proporcional.
Computats els resultats de les votacions en els estats, queda nomenat per cada partit el candidat a la presidència. El president resultarà de les eleccions finals, a les quals es presenta el candidat de cada partit.
La paraula caucus procedeix del llenguatge dels algonquins, una nació índia nord-americana, en la qual el terme caucauasu significa "reunió de caps de tribus". Sembla que va ser el Partit Demòcrata dels Estats Units qui va adoptar primer aquest terme, ja que en el seu moment era molt procliu a incorporar a l'anglès paraules ameríndies.

## Vegeu també

* Caucus d'Iowa

## Referències

* ↑ «Caucus». Cercaterm. TERMCAT, Centre de Terminologia.
# Consubstanciació

La consubstanciació és la doctrina teològica segons la qual les espècies de l'eucaristia, juntament amb la "substància del pa i del vi", prenen la substància del cos i la sang de Crist respectivament. Per aquest motiu, els fidels, en participar del sagrament, prenen alhora pa i vi, i el cos i la sang de Crist.
Aquesta noció va ser desenvolupada en el transcurs del segle xvi per la branca luterana de la Reforma Protestant, i es contraposa a la doctrina catòlica de la transsubstanciació.
Ambdues doctrines es basen en l'ensenyament d'Aristòtil segons el qual la matèria està constituïda d'elements —que poden ser percebuts pels sentits— i de substància —que només l'esperit pot percebre i que constitueix la realitat essencial. Una i altra doctrines accepten que, en l'eucaristia, els elements del pa i del vi no canvien. Però, contràriament a la doctrina de la transsubstanciació, la de la consubstanciació afirma que la substància del pa i del vi tampoc canvia, ja que el cos omnipresent de Crist coexisteix en, amb i per la substància del pa, i la sang de Crist existeix en, amb i pel vi, gràcies al poder de la paraula de Déu.

## Font

* Entrada "consubstantiation." Microsoft® Études 2007 [DVD]. Microsoft Corporation, 2006.

## Vegeu també

* Transsubstanciació
* Simbologia cristiana
# Conquesta d'Hispània

«Conquesta d'Hispània» té aquests significats:
* Reconquesta d'Espània per l'Imperi Romà d'Orient, establerta en una data incerta entre el 552 i el 564
* Conquesta cartaginesa d'Hispània (237-229 aC)
* Conquesta omeia d'Hispània, conquesta del regne de Toledo pel Califat de Damasc (711-732)
* Conquesta romana d'Hispània (218 aC-?)
* Conquesta carolíngia d'Hispània a l'alta edat mitjana
# Bandera de Lituània

La bandera de Lituània es compon de tres franges horitzontals d'igual gruix en colors groc, verd i vermell. És l'única bandera europea amb aquesta combinació de colors. Fou adoptada l'abril de 1918, fou prohibida per la Unió Soviètica a partir de 1940 i rehabilitada el 1988. Finalment s'adoptà oficialment el 20 de març de 1989.
El disseny actual fou elaborat per una comissió formada per Jonas Basanavičius, Tadas Daugirdas i Antanas Žmuidzinavičius designada pel Consell de Lituània després de la desintegració de l'imperi Rus el 1917. El 19 d'abril de 1918 el Consell va aprovar el disseny proposat per la comissió. La bandera s'utilitzà fien el 1940, data en què el país fou incorporat a la Unió Soviètica amb el nom de República Socialista Soviètica de Lituània.
El 20 de març de 1989 fou un altre cop declarada oficialment la bandera de la República de Lituània, però sent els colors lleugerament més clars que els originals.

## Disseny

Les proporcions i colors de la bandera estan establerts per llei. Sent la ràtio d'amplada i llargada de 3:5. La bandera nacional històrica és d'1 metre d'amplada per 1,7 m de llargada.
La relació de colors és la següent:
| Model de color | Groc | Verd | Vermell |
| Pantone | 1235 C | 349 C | 180 C |
| RGB | 253, 185, 19 | 0, 106, 68 | 193, 39, 45 |
| CMYK | 0/30/100/0 | 100/55/100/0 | 25/100/100/0 |
| HTML | #FFB81C | #046A38 | #BE3A34 |

## Banderes històriques

* Gran Ducat de Lituània (1009–1569)
* Confederació de Polònia i Lituània (1569–1795)
* Bandera de Lituània (1918–1940)
* Bandera de l'RSS de Lituània (1944–1953)
* Bandera de l'RSS de Lituània (1953-1988)
* Bandera de Lituània (1988-2004), ràtio 1:2
* Bandera nacional històrica des de 2004, ràtio 3:5
* Bandera de Lituània (2004 en endavant)

## Banderes dels comtats

Cadascun dels 10 comtats de Lituània ha adoptat una bandera, cadascuna d'elles d'acord amb un patró: un rectangle blau amb deu creus de Vytis en or, que actua com una franja que envolta el motiu central de la bandera, el qual és triat pel mateix comtat. La majoria dels dissenys centrals van ser adaptacions de l'escut d'armes del comtat.
* Comtat d'Alytus
* Comtat de Kaunas
* Comtat de Klaipėda
* Comtat de Marijampolė
* Comtat de Panevėžys
* Comtat de Šiauliai
* Comtat de Tauragė
* Comtat de Telšiai
* Comtat d'Utena
* Comtat de Vilnius

## Referències

* ↑ «National flag of Lithuania» (en anglès). Seimas of the Republic of Lituania. [Consulta: 2 octubre 2023].
* ↑ «vėliava» (en lituà). Lietuvos Respublikos Valstybinės Vėliavos ir Herbo Vektorizuoti Etalonai, 2007, pàg. 6. Arxivat de l'original el 4 de març 2009 [Consulta: 6 octubre 2016].
* ↑ «National flag of Lithuania in legislation» (en anglès). Lietuvos Respublikos Seimas. Arxivat de l'original el 9 d’octubre 2016. [Consulta: 6 octubre 2016].
* ↑ «Color Names & Codes of the Lithuanian Flag» (en anglès). Flag Color Codes. [Consulta: 6 octubre 2023].

## Vegeu també

* Escut de Lituània
* Llista de les banderes de Lituània
# Bandera del Kazakhstan

La bandera del Kazakhstan s'aprovà per decret el 24 de gener de 1996 i està formada per un fons de color xarxet i com a motiu central una àguila de les estepes de color or, amb les ales obertes, amb un sol al damunt de 32 rajos també de color or. Al costat del pal s'hi troba l'ornament nacional o koshkar-muiz, típic de l'art i de la cultura kazakhs, també en color or. El disseny és fruit del resultat d'un concurs nacional amb més de 600 projectes diferents. El guanyador va ser Shaken Niyazbekov (tot i que el seu disseny incloïa originalment l'ornament nacional en color vermell).

## Simbolisme

El color de fons, el xarxet o (blau turquesa), representa els pobles turquesos: (tàtars, mongols i uigurs) que componen el país. El blau turquesa també és el color de Tangri, el déu del cel en la mitologia turca. L'àguila era el motiu de Genguis Kan i estava present en la seva ensenya.

## Colors

| Model de color | Xarxet | Groc |
| Pantone | 3125 U | 102 U |
| CMYK | 100-13-0-20 | 0-22-94-0 |
| HEX | #00AFCA | #FEC604 |
| RGB | 0-175-202 | 254-197-12 |

## Banderes històriques

* Bandera de la República Socialista Soviètica Autònoma Kazakh (1920-1936)
* Bandera de la República Socialista Soviètica del Kazakhstan (1937-1940)
* Bandera de l'RSSK (1940-1953)
* Bandera de l'RSSK (1953-1991)
La República Socialista Soviètica del Kazakhstan fou creada el desembre de 1936 i dissolta el 10 de desembre del 1991. La bandera del país estava inspirada en la bandera de l'URSS, s'hi troba el color vermell i també la falç i el martell, símbols del comunisme, amb el nom del país en alfabet cirílic.
El 24 de gener del 1953 es va treure el nom i s'hi va afegir la banda horitzontal blava i una estrella sobre la falç.

## Altres banderes

* Ensenya naval
* Bandera governamental

## Referències

* ↑ «Kazakhstan flag general info» (en anglès). AboutKazakhstan.com. [Consulta: 16 juny 2022].
* ↑ «Kazakhstan in the Soviet Union (early flags)» (en anglès). Flags Of The World. [Consulta: 16 juny 2022].
* ↑ «Флаги Советского Казахстана» (en rus). Russian Centre of Vexillology and Heraldry. [Consulta: 16 juny 2022].

## Enllaços externs

* Bandera del Kazakhstan
# Ellery Clark

Ellery Harding Clark (West Roxbury, Estats Units 1874 - Hingham 1949) fou un atleta nord-americà, primer campió olímpic modern de salt de llargada i salt d'alçada.
Va participar, als 22 anys, en els Jocs Olímpics d'Estiu de 1896 realitzats a Atenes (Grècia), on va aconseguir guanyar la medalla d'or en les proves de salt de llargada i salt d'alçada, convertint-se en l'únic atleta a la història dels Jocs en aconseguir aquest fet. Així mateix participà en la prova de llançament de pes, on finalitzà en cinquena posició.
Absent dels Jocs Olímpics d'Estiu de 1900 realitzats a París (França), en els Jocs Olímpics d'Estiu de 1904 realitzats a Saint Louis (Estats Units) va participar en una prova atlètica similar al decatló, on finalitzà en cinquena posició. Entre 1893 i 1912 fou un dels millors especialistes de les proves de decatló.
El 1991 fou inclòs a l'USATF Hall of Fame.

## Referències

* ↑ Clark, Former Olympic Champion, Dies at 75, Daily Southern Independent Illinoisan, July 27, 1949
* 1 2 3 «Ellery Harding Clark». Olympedia. [Consulta: 20 desembre 2020].
* ↑ Ellery Clark. USA Track & Field Hall of Fame
# Tractat de Blois (1572)

El Tractat de Blois fou un tractat internacional signat a la ciutat de Blois el 19 d'abril de 1572 entre la reina Elisabet I d'Anglaterra i la reina vídua Caterina de Mèdici, en representació del seu fill el rei Carles IX de França. Segons el tractat el Regne de França i el Regne d'Anglaterra van aturar la seva històrica rivalitat per establir una aliança contra el Regne d'Espanya, encapçalat en aquell moment per Felip II de Castella. Per la signatura d'aquest tractat Anglaterra buscà aïllar el Regne d'Espanya i aturar una possible invasió francesa de Flandes.

## Referències

* Martin, Lynn A. (1980). Papal Policy and the European Conflict, 1559-1572. Sixteenth Century Journal: Volume 11, No. 2, Catholic Reformation, pp. 35-48.
* Harper, Sally (2005). A Dittie to the tune of Welsh Sydannen: a Welsh image of Queen Elizabeth. Renaissance Studies: Volume 19, Issue 2, pp. 201-228.
# Boxa als Jocs Olímpics d'Estiu de 1932 - pes pesant

El pes pesant va ser una de les vuit proves de boxa que es disputaren als Jocs Olímpics d'Estiu de Los Angeles de 1932. Com la resta de proves de boxa estava reservada sols als homes. La competició es va disputar entre el 10 i el 13 d'agost de 1932. El pes pesant era la categoria més pesant del programa de boxa i sols hi podien participar boxejadors que pesessin més de 79,4 kg kg. Hi van prendre part 6 atletes de 6 nacions diferents.

## Medallistes

| Or | Plata | Bronze |
| Santiago Lovell (ARG) | Luigi Rovati (ITA) | Frederick Feary (USA) |

## Quadre

| Quarts de final 10 d'agost | Quarts de final 10 d'agost | Semifinals 11 d'agost | Semifinals 11 d'agost | Final 13 d'agost | Final 13 d'agost |
| Luigi Rovati (ITA) | — | | | | |
| lliura | — | | | | |
| lliura | — | Rovati (ITA) | PTS | | |
| | | Feary (USA) | L | | |
| Frederick Feary (USA) | — | Feary (USA) | L | | |
| lliura | — | | | | |
| lliura | — | | | Rovati (ITA) | L |
| | | | | Lovell (ARG) | PTS |
| George Maughan (CAN) | PTS | | | Lovell (ARG) | PTS |
| Heinz Kohlhaas (GER) | L | | | | |
| Heinz Kohlhaas (GER) | L | Maughan (CAN) | TKO | Tercer lloc | Tercer lloc |
| | | Lovell (ARG) | W | | |
| Santiago Lovell (ARG) | PTS | Lovell (ARG) | W | Feary (USA) | wo |
| Gunnar Bärlund (FIN) | L | | | Maughan (CAN) | - |

## Referències

* ↑ «Olympedia – Heavyweight (>175 pounds), Men». [Consulta: 24 agost 2024].

## Enllaços externs

* Official Report
* Wudarski, Pawel. «Wyniki Igrzysk Olimpijskich» (en polonès), 1999. [Consulta: 25 març 2008].
# Font Sol Aigua

La font Sol Aigua és una escultura cinètica de Tiurana (Noguera), que es va col·locar a plaça del Pou, un cop acabada la construcció de la nova Tiurana, per simbolitzar l'esforç i la tenacitat d'aquest poble.
Obra de l'escultor alemany Christian Tobin, està formada per tres columnes de granit que es mouen per la força de l'aigua. La font es basa en tres elements de la natura: el sol, símbol d'esperança; l'aigua, de superació; la pedra, de resistència. Les tres columnes rectangulars representen els membres d'una família: el pare, la mare i el fill o la filla. Damunt de cada columna hi ha un bloc de pedra que es mou, gràcies la força de l'aigua, per a mostrar que Tiurana és un poble viu. La distribució de les columnes es va dissenyar de tal manera que la mare és prop al fill/a i es mouen en el mateix sentit, diferenciant-se entre ells en que la mare es contorneja i el fill va molt de pressa; el pare més llunyà, es mou en sentit contrari. L'aigua que va inundar el poble, ara els dona vida.

## Referències

* 1 2 «Font i foc del pelegrí». Ajuntament de Tiurana.
* ↑ «Tiurana». Noguera Turisme.
* 1 2 «La font 'Sol Aigua' de Tiurana». Territori de Valor.
# Hasan Gemici

Hasan Gemici (Giresun, 15 de juny de 1927 - İzmit, 25 de juny de 2001) fou un lluitador turc, especialista en lluita lliure, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la competició del pes mosca del programa lluita lliure.
En el seu palmarès també destaca una medalla d'or en els Jocs del Mediterrani de 1951. Una vegada retirat, el 1955, passà a exercir d'entrenador a Romania.
A la localitat d'İzmit, on va morir el 25 de juny de 2001, es va construir un pavelló que duu el seu nom.

## Referències

* ↑ «Olympedia – Hasan Gemici». [Consulta: 3 març 2025].
* ↑ «International Wrestling Database». [Consulta: 3 març 2025].
* 1 2 «25 Haziran» (en turc), 24-06-2024. [Consulta: 3 març 2025].
# Economia de Somàlia

Malgrat la falta d'un govern nacional, Somàlia hi ha mantingut una forta economia informal, basada principalment en la ramaderia, en la transferència i remeses de fons, i en les telecomunicacions. L'agricultura és el sector més fort, i la ramaderia representa uns 40% del PIB i més de 50% de les exportacions.
És un dels països més pobres del planeta, amb relativament pocs recursos naturals. La major part de l'economia va ser devastada en la guerra civil. Gran part de la seva població que viu de la creació de bestiar és nòmade o seminòmade. La banana és un altre important producte d'exportació. Sucre, sorgo, blat de moro i peix són produïts solament per al mercat intern.

## Referències

* ↑ https://www.cia.gov/library/publications/the-world-factbook/geos/so.html Arxivat 2016-07-01 a Wayback Machine.
# Lombard Street (Londres)

Lombard Street és un carrer a la City, Londres (Anglaterra).
Va de nord-oest des de la cantonada del Banc d'Anglaterra, on toca una intersecció important que inclou Poultry, King William Street, and Threadneedle Street, fins al sud-est a Gracechurch Street.
El seu nom prové dels banquers italians provinents de la regió de Llombardia, Itàlia, que s'hi establiren al segle xiii. Encara és un enclavament bancari.
És el lloc de l'església de Saint Mary Woolnoth, i el número 54 fou l'oficina central del Barclays Bank abans que es desplacessin a Canary Wharf. Fins a finals de la dècada del 1980 la majoria dels bancs britànics tenien les seves oficines centrals a Lombard Street.

## Referències

* ↑ Londres. Guías visuales El país-Aguilar. 2005. Pàg 145. ISBN 84-03-50161-7
# Heart of Stone

Heart of Stone és el 2023 pel·lícula de thriller d'acció d'espies nord-americà dirigida per Tom Harper amb guió de Greg Rucka i Allison Schroeder. La pel·lícula és protagonitzada per Gal Gadot, Jamie Dornan, Alia Bhatt, Sophie Okonedo i Matthias Schweighöfer.
L'agent d'intel·ligència internacional Rachel Stone s'ha d'embarcar a la missió de la gerència per protegir el mestre MacGuffin que és conegut com "The Heart". Stone té l'encàrrec de l'operació de manteniment de la pau ara com a Carta per mantenir l'objecte segur de caure en mans de l'enemic.
El desenvolupament va començar el desembre del 2020, quan Gadot va signar per ser la protagonista. El rodatge es va dur a terme a Europa de gener a juliol d'aquell any. Ha estat subtitulada al català.
Heart of Stone es va estrenar per Netflix l'11 d'agost de 2023 amb crítiques diverses de la crítica.

## Repartiment

* Gal Gadot com a Rachel Stone
* Jamie Dornan com a Parker
* Alia Bhatt com a Keya Dhawan
* Sophie Okonedo com a Nomad
* Jing Lusi com a Yang
* Paul Ready com a Bailey
* Jon Kortajarena com a El ros
* Archie Madekwe com a Ivo
* Matthias Schweighöfer com a Jack of Hearts

## Referències

* ↑ «Heart of Stone». Arxivat de l'original el 27 novembre 2022. [Consulta: 27 novembre 2022].
* ↑ «Skydance Media Sets Gal Gadot To Star In Heart Of Stone, Original Spy Franchise In Mold Of Mission: Impossible & 007», 02-12-2020. Arxivat de l'original el 29 desembre 2020. [Consulta: 2 desembre 2020].
* ↑ «Heart of Stone». Goita què fan, ara!. [Consulta: 12 agost 2023].
* ↑ Kroll, Justin. «Jamie Dornan To Co-Star Opposite Gal Gadot In Netflix And Skydance's 'Heart Of Stone'», 01-02-2022. Arxivat de l'original el 31 maig 2022. [Consulta: 4 juny 2022].
* 1 2 Kroll, Justin. «Sophie Okonedo, Matthias Schweighöfer, Jing Lusi And Paul Ready Round Out Cast 'Heart Of Stone' Starring Gal Gadot For Netflix & Skydance» (en anglès americà), 08-03-2022. Arxivat de l'original el 31 maig 2022. [Consulta: 4 juny 2022].
* ↑ «New Cast Members Join 'Heart Of Stone' Starring Gal Gadot For Netflix & Skydance» (en anglès americà), 08-03-2022. Arxivat de l'original el 4 juny 2022. [Consulta: 4 juny 2022].
* 1 2 «Gal Gadot's Heart Of Stone Cast & Character Guide» (en anglès), 17-06-2023. Arxivat de l'original el 21 juny 2023. [Consulta: 21 juny 2023].
* ↑ «'Heart of Stone' Adds Cast» (en anglès). Arxivat de l'original el 28 setembre 2022. [Consulta: 4 juny 2022].
# Força normal

En física, la força normal és la força perpendicular que una superfície exerceix sobre una altra superfície, pot ser igual, menor o més gran que la força gravitatòria. En una situació estàtica, com en el cas d'un objecte posat sobre el terra, seria la força perpendicular que exerciria la superfície de l'objecte en contacte amb la superfície del terra i seria de la mateixa grandària que la que oposaria la superfície del terra i coincident amb la força gravitatòria de l'objecte, el seu pes.
# Economia de Samoa

L'economia de Samoa sempre ha estat depenent de les exportacions agrícoles (principalment del coco) i de les divises enviades pels seus nacionals, així com de l'ajuda exterior. Dos terços de la població es dedica a l'agricultura, sent l'activitat més important l'exportació de copra i d'oli de coco i altres derivats de la mateixa planta. El sector industrial està dedicat gairebé en la seva integritat a la transformació de productes agrícoles. El sector més en auge és el del turisme, que en l'actualitat ofereix ocupació a un 20% de la població. Aproximadament 100.000 turistes van visitar el país el 2005.

## Referències

* ↑ «Samoa - International tourism». [Consulta: 16 juliol 2019].

## Enllaços externs

* Ease of Doing Business in Samoa
# Organisme model

Un organisme model en biologia és una espècie no-humana molt estudiada per a entendre fenòmens biològics particulars, amb l'expectativa que els descobriments realitzats en l'organisme model proporcioni informació sobre el funcionament d'altres organismes. Són models in vivo àmpliament utilitzats per l'estudi de les causes de les malalties humanes així com els seus possibles tractaments quan l'experimentació humana no seria segura o podria faltar a l'ètica. Aquesta estratègia és possible gràcies a l'ascendència comuna de tots els organismes vius, i la conservació de les vies metabòliques i de desenvolupament i el material genètic en el transcurs de l'evolució. L'estudi d'organismes model pot ser de caràcter informatiu, així s'ha de tenir cura en extrapolar els resultats d'un organisme a un altre.
Entre els organismes model més utilitzats per a l'experimentació hi ha: Escherichia coli, Saccharomyces cerevisiae, Drosophila melanogaster, Arabidopsis thaliana, Schizosaccharomyces pombe, Caenorhabditis elegans, Mus musculus, Danio rerio, etc.

## Referències

* ↑ Fields S, Johnston M «Cell biology. Whither model organism research?». Science, 307, 5717, Mar 2005, pàg. 1885–6. DOI: 10.1126/science.1108872. PMID: 15790833.
* ↑ Griffiths, E. C. (2010) What is a model? Arxivat 2012-03-12 a Wayback Machine.
* ↑ Fox, Michael Allen. The Case for Animal Experimention: An Evolutionary and Ethical Perspective. Berkeley and Los Angeles, California: University of California Press, 1986. ISBN 0-520-05501-2.
# Heili Sirviö

Heili Sirviö (Finlàndia, 17 de març de 2011) és una patinadora de monopatí finlandesa.

## Trajectòria

Amb tretze anys va representar Finlàndia als Jocs Olímpics de 2024 a París, essent la participant olímpica més jove de la història del país, on va quedar 5a en la competició de parc amb una puntuació de 88.89. L'esportista més jove abans que ella havia estat la nedadora Noora Laukkanen, que va participar als Jocs Olímpics de 2008 a Pequín a l'edat de 15 anys i 192 dies. Hanna-Maria Seppälä també tenia 15 anys quan va participar als Jocs Olímpics de 2000 a Sydney.
Sirviö va néixer Finlàndia, però des del 2016 ella i la seva família viuen a Austràlia i des del 2023 passen els hiverns a Califòrnia. Sirviö té doble ciutadania finlandesa i australiana. Va començar a patinar als 9 anys i va guanyar el campionat finlandès de rampa el juliol de 2024. A la mateixa competició la seva germana petita, Miila Sirviö, va quedar segona.

## Referències

* 1 2 3 4 5 «Heili, 12, keksi Australiassa lääkkeen koronatylsyyteen – sen takia hän on nyt tekemässä suomalaista historiaa». Ilta-Sanomat, 05-08-2023. [Consulta: 20 juny 2024].
* ↑ «Heili Sirviö, 13, ei omista kännykkää – Täräyttää hurjan tavoitteen olympialaisiin». www.iltalehti.fi. [Consulta: 30 juliol 2024].
* 1 2 3 «Olympialaiset | 13-vuotias suomalainen varmisti historiallisesti paikan Pariisin olympialaisiin». Helsingin Sanomat, 20-06-2024. [Consulta: 20 juny 2024].
* ↑ «Heili Sirviö skeittasi upeasti viidenneksi olympiafinaalissa – Tony Hawk kehui 13-vuotiasta suomalaista» (en finès), 06-08-2024. [Consulta: 6 agost 2024].
* ↑ «Ympäri maailmaa reissaava Heili Sirviö, 13, elää poikkeuksellista lapsuutta – kaikki alkoi tylsästä hetkestä korona-aikana». Yle Urheilu, 12-05-2024. [Consulta: 6 juliol 2024].
* ↑ «Heili Sirviö voitti rullalautailun vertin Suomen mestaruuden». Yle Urheilu, 06-07-2024. [Consulta: 6 juliol 2024].
* ↑ «Rullalautailu | Heili Sirviö, 13, voitti SM-kultaa, pikkusisko hopeaa: ”Sitä me mentiin sinne tekemään”». Helsingin Sanomat, 07-07-2024. [Consulta: 7 juliol 2024].